Hundekjeksslekta

hagekjørvel
 hundekjeks
 krokkjørvel

Hundekjeksslekta (Anthriscus) er en slekt med skjermplanter som består av cirka femten arter, hvorav tre som vokser naturlig i Norge. Artene er utbredt i Europa og i tempererte deler av Asia. Noen arter regnes som nytteplanter, andre som ugress. De trives i litt fuktig, porøs jord.

Det norske navnet på denne slekten er, ifølge Artsdatabanken, hundekjeksslekta. Noen kaller den også kjørvelslekta.

Artene er blant annet matkilde for larvene til noen sommerfugler. Den hule stammen er opprett og forgrenet. Blomstene er små, hvite eller grønnaktige.

 Inndeling 
Inndelingen følger The Plant List (2013) og inkluderer kun aksepterte navn. Arter som finnes i Norge har norsk navn. Artene listen i alfabetisk rekkefølge.

 Anthriscus, hundekjeksslekta
 A. africana
 A. caucalis, krokkjørvel
 A. cerefolium, hagekjørvel
 A. fumarioides
 A. glacialis
 A. kotschyi
 A. lamprocarpa
 A. nemorosa
 A. nitida
 A. ruprechtii
 A. schumalhauenii
 A. stocksiana
 A. sylvestris, hundekjeks
 A. tenerrima
 A. velutinus

Hagekjørvel brukes blant annet som krydderurt. Den er også kjent som kjørvel og gourmetpersille i Norge. Hundekjeks har lange tradisjoner både her og i andre land som en urindrivende, søvndyssende, fordøyelsesfremmende og sårhelende medisinsk urt. Den er også kjent under navn som bikkjekjeks, hundekarve, hundesløkje og bikkjesløk med mer.

 Referanser 
Artsdatabanken (2017) Hundekjeksslekta Anthriscus Pers., takson ID 60229, vitenskapelig navn ID 100269. Besøkt 2017-06-18

The Plant List (2013). Version 1.1. Published on the Internet; http://www.theplantlist.org/ (accessed 18th July 2017).

Urtekildens planteleksikon (2017) Hundekjeks, Anthriscus sylvestris. Besøkt 2017-06-18

Urtekildens planteleksikon (2017) Kjørvel, Anthriscus cerefolium. Besøkt 2017-06-18

 Eksterne lenker 


Kategori:Skjermplantefamilien
Kategori:Hvite blomster